అప్పచు రంజన్

మండెపండ పూవయ్య అప్పచు రంజన్ (జననం 11 సెప్టెంబర్ 1957) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు ఐదుసార్లు ఎమ్మెల్యేగా ఎన్నికై క్రీడా శాఖ మంత్రిగా పని చేశాడు.
రాజకీయ జీవితం
అప్పచు రంజన్ 1980లో మాదాపూర్‌లో బిజెపి యువజన విభాగానికి అధ్యక్షుడిగా రాజకీయాల్లోకి అడుగుపెట్టి ఆ తరువాత 1986 నుండి 1991 వరకు సోమవార్‌పేట తాలూకా బిజెపి అధ్యక్షుడిగా, 1991 నుండి 1995 వరకు కొడగు బిజెపి యూనిట్ అధ్యక్షుడిగా పని చేశాడు. ఆయన 1994 కర్ణాటక శాసనసభ ఎన్నికలలో సోమవారపేట శాసనసభ నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1994 శాసనసభ ఎన్నికలలో రెండవసారి ఎమ్మెల్యేగా ఎన్నికై,  2004 కర్ణాటక శాసనసభ ఎన్నికలలో ఓడిపోయాడు. 

డీలిమిటేషన్ సమయంలో సోమవార్‌పేట నియోజకవర్గం రద్దు చేయబడింది, ఆ తర్వాత కొడగు మడికేరి, విరాజ్‌పేట నియోజకవర్గాలుగా నూతనంగా ఏర్పాటయ్యాయి. ఆయన 2008 శాసనసభ ఎన్నికలలో మడికేరి శాసనసభ నియోజకవర్గం నుండి మూడవసారి ఎమ్మెల్యేగా తిరిగి ఎన్నికై శాసనసభ ప్రివిలేజ్ కమిటీ & పిటిషన్ కమిటీ ఛైర్మన్‌గా, కర్ణాటక స్టేట్ స్పోర్ట్స్ అథారిటీ ఛైర్మన్‌గా, కర్ణాటక ల్యాండ్ ఆర్మీ కార్పొరేషన్ లిమిటెడ్‌ ఛైర్మన్‌గా పని చేశాడు.  

అప్పచు రంజన్ 2012లో జగదీష్ షెట్టర్ మంత్రివర్గంలో క్రీడలు, యువజన సర్వీసుల శాఖ మంత్రిగా, కొడగు జిల్లాకు జిల్లా ఇన్‌ఛార్జ్ మంత్రిగా నియమితులయ్యాడు. ఆయన 2013 & 2018 శాసనసభ ఎన్నికలలో ఎమ్మెల్యేగా ఎన్నికై,  2023 కర్ణాటక శాసనసభ ఎన్నికలలో ఓడిపోయాడు. 

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2018 కర్ణాటక శాసనసభ్యులు